Document ID: 32005R2097

KOMISJONI MÄÄRUS (EÜ) nr 2097/2005,
20. detsember 2005,
millega lubatakse Leedu lipu all sõitvatel laevadel uuesti alustada hariliku süvameregarneeli püüki NAFO püügipiirkonnas 3L
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
ning arvestades järgmist:
(1)
Nõukogu 22. detsembri 2004. aasta määrusega (EÜ) nr 27/2005, millega määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on kehtestatud 2005. aasta kvoodid.
(2)
Leedu lõpetas 6. juunil 2005 oma lipu all sõitvatel kalalaevadel hariliku süvameregarneeli püügi NAFO püügipiirkonnas 3L.
(3)
Komisjoni määrusega (EÜ) nr 1170/2005 (4) on keelatud Leedu lipu all sõitvatel laevadel püüda süvameregarneeli NAFO püügipiirkonnas 3L.
(4)
Jaapan kandis 30. oktoobril 2005 NAFO püügipiirkonnas 3L Leedule üle hariliku süvameregarneeli 144 tonni suuruse kvoodi. Seepärast tuleks Leedu lipu all sõitvatel või Leedus registreeritud laevadel lubada püüda harilikku süvameregarneeli NAFO püügipiirkonnas 3L. Seega tuleks tunnistada kehtetuks komisjoni määrus (EÜ) nr 1170/2005,
ON VASTU VÕTNUD KÄESOLEVA MÄÄRUSE:
Artikkel 1
Püügiloa taastamine
Leedu lipu all sõitvatel laevadel lubatakse uuesti alustada hariliku süvameregarneeli püüki NAFO püügipiirkonnas 3L alates 1. detsembrist 2005.
Artikkel 2
Kehtetuks tunnistamine
Komisjoni määrus (EÜ) nr 1170/2005 tunnistatakse kehtetuks.
Artikkel 3
Jõustumine
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. detsembrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 2005

Labels: 8
13
18
6